КОМИ РЕСПУБЛИКАЛÖН ОЛАНПАС

**«Коми Республикаын тыр арлыдтöмъясöс дöзьöртöг кольöмысь да наöн право торкöмъясысь öлöдöм кузя öткымын мера йылысь» Коми Республикаса Оланпасö вежсьöмъяс пыртöм йылысь**

Примитöма Коми Республикаса

Государственнöй Сöветöн 2009 вося сентябр 24 лунö

**1 статья.** Пыртны «Коми Республикаын тыр арлыдтöмъясöс дöзьöртöг кольöмысь да наöн право торкöмъясысь öлöдöм кузя öткымын мера йылысь» Коми Республикаса Оланпасö (Коми Республикаса государственнöй власьт органъяслöн индöд-тшöктöмъяс, 2009, 12 №, 718ст.) татшöм вежсьöмъяс:

1. 1 статьяын:

1) 6 пунктын «мам-бать либö» кывъяс вежны «мам-бать (найöс вежысь йöз) либö» кывъясöн;

2) 13 пункт гижны тадзи:

«13) йöз, кодъяс збыльмöдöны тыр арлыдтöмъяскöд участвуйтöмöн мероприятиеяс, – йöз, кодъяс тыр арлыдтöмъясöс велöдöны, воспитайтöны, сöвмöдöны, видзöны налысь дзоньвидзалун, социальнöя могмöдöны, отсалöны налы социальнöя адаптируйтчыны, социальнöя реабилитируйтчыны да тыр арлыдтöмъяскöд участвуйтöмöн мукöд мероприятие;»;

3) 15 пунктын «Коми Республика.» кывъяс вежны «Коми Республика;» кывъясöн;

4) содтыны татшöм 16 пункт:

«16) войся кадö – меставывса кад серти 22 чассянь 6 часöдз.».

2. 3 статья гижны тадзи:

**«3 статья**

1. Мам-батьлöн (найöс вежысь йöзлöн) эм федеральнöй законодательствоöн артыштöм правояс да могъяс.

2. Тыр арлыдтöмъяслöн дзоньвидзалунлы, налöн физическöй, интеллектуальнöй, психическöй, духовнöй да нравственöй сöвмöмлы лёк вöчöмысь öлöдöм могысь:

1) оз позь лэдзны тыр арлыдтöмъясöс юридическöй кывкутысьяслöн либö юридическöй кывкутысьöс артмöдтöг ас вылö уджалысь гражданалöн объектъяс вылö (местаясö, жыръясö), мый артыштöма сöмын сексуальнöй сяма тöвар вузалöм вылö, сур юан ресторанъясö, вина юан баръясö, сур юан баръясö, рюмочнöйясö, мукöд местаö, кöнi артыштöма вузавны сöмын алкоголя прöдукция, сур да сылöн подув вылын вöчöм юанторъяс, да мукöд местаö, кытчö волöм вöсна вермас лоны лёктор тыр арлыдтöмъяслöн дзоньвидзалунлы, налöн физическöй, интеллектуальнöй, психическöй, духовнöй да нравственнöй сöвмöмлы;

2) оз позь лэдзны тыр арлыдтöмъясöс войся кадö öтйöза местаясö, сы лыдын уличаö, стадионъясö, паркъясö, скверъясö, öтувъя вöдитчан транспорт средствоясö, юридическöй кывкутысьяслöн либö юридическöй кывкутысьöс артмöдтöг ас вылö уджалысь гражданалöн объектъяс вылö (местаясö, жыръясö), мый артыштöма «Öтуввез» сетьöн могмöдöм вылö, а сiдзжö вузасян юкöнын да öтувъя сёян-юан местаясын (организацияясын либö пунктъясын) услугаяс збыльмöдöм вылö, гажöдчöм, прöст кад коллялöм вылö, кöнi оланпас серти артыштöма торйöн вузавны алкоголя прöдукция, сур да сылöн подув вылын вöчöм юанторъяс, öтувъя вöдитчан мукöд местаö мам-батьтöг (найöс вежысь йöзтöг) либö тыр арлыдтöмъясöн участвуйтöмöн мероприятиеяс збыльмöдысь йöзтöг.

3. Местаяссö, кытчö волöм вöсна вермас лоны лёктор тыр арлыдтöмъяслöн дзоньвидзалунлы, налöн физическöй, интеллектуальнöй, психическöй, духовнöй да нравственнöй сöвмöмлы, а сiдзжö öтув вöдитчан местаяссö, кытчö войын оз позь лэдзны тыр арлыдтöмъясöс мам-батьтöг (найöс вежысь йöзтöг) либö тыр арлыдтöмъясöн участвуйтöмöн мероприятиеяс збыльмöдысь йöзтöг, урчитö Коми Республикаса Правительство экспертнöй комиссиялöн вöзйöм серти.

Экспертнöй комиссия лöсьöдан да сылысь уджалан пöрадоксö урчитö Коми Республикса Правительствоöн уполномочитöм Коми Республикаса олöмö пöртысь власьт орган.».

3. Содтыны татшöм 31 статья:

**«31 статья**

1. Тайö Оланпаслöн 3 статьяса 2 юкöнлöн 1 да 2 пунктъясын индöм местаясын тыр арлыдтöм мортöс казялöм дырйи тыр арлыдтöмъяслöн дзоньвидзалунлы, налöн физическöй, интеллектуальнöй, психическöй, духовнöй да нравственнöй сöвмöмлы лёктор вöчöмысь öлöдöм могысь пытшкöс делöяс органъяс юöртöны та йылысь мам-батьлы (найöс вежысь йöзлы) либö тыр арлытöмъясöн участвуйтöмöн мероприятиеяс збыльмöдысь йöзлы, медым сетны тыр арлыдтöм мортöс индöм йöзлы да (либö) пытшкöс делöяс органлы.

2. Мам-батьлы (найöс вежысь йöзлы) либö тыр арлытöмъясöн участвуйтöмöн мероприятиеяс збыльмöдысь йöзлы юöртöны устнöя (телефон пыр) либö гижöмöн.

3. Тыр арлыдтöм мортöс пытшкöс делöяс органъяс дзик пыр нуöдöны, кор казялöны тыр арлыдтöм мортöс Тайö Оланпаслöн 3 статьяса 2 юкöнлöн 1 да 2 пунктъясын индöм местаясын, мам-батьлы (найöс вежысь йöзлы) либö тыр арлытöмъясöн участвуйтöмöн мероприятиеяс збыльмöдысь йöзлы.

Мам-батьлöн (найöс вежысь йöзлöн) либö тыр арлытöмъясöн участвуйтöмöн мероприятиеяс збыльмöдысь йöзлöн эм право аслыныс вайöдны тыр арлыдтöм мортöс сылöн олан места серти.

Кор тайö юкöнса медводдза абзацын индöм йöзыс абуöсь, кор абу позянлуныс урчитны налысь местасö либö кор эм мукöд помка, мый вöсна оз позь дзик пыр нуöдны тыр арлыдтöм мортöс индöм йöзлы, сэки тыр арлыдтöм мортöс нуöдöны пытшкöс делöяс органъяс социальнöя реабилитируйтöмын нуждайтчысь тыр арлыдтöмъяслы торъя учреждениеясö тыр арлыдтöм мортöс казялан места серти.

4. Кор тыр арлыдтöм мортöс казялöны алкогольöн коддзöмöн, наркотическöй либö мукöд токсическöй коддзöмöн, сэки коланлун дырйи примитöны мераяс йöзлысь дзоньвидзалун видзан учреждениеясöн сылы медицина отсöг сетöм кузя.».

4. 5 статьяса 2 юкöнлöн 2 да 3 пунктъясын «мам-батьлы», «мам-батьлöн» кывъяс бöрын лöсялöмöн содтыны «(найöс вежысь йöзлы), «(найöс вежысь йöзлöн)» кывъяс.

5. 15 статьяса 2 юкöн гижны тадзи:

«2. Тыр арлыдтöмъясöс дöзьöртöг кольöмысь да наöн право торкöмъясысь öлöдöм юкöнын право торкöмысь йöзöс да органъясöс кыскöны административнöй кывкутöмö «Коми Республикын административнöй кывкутöм йылысь» Коми Республикаса Оланпас серти (водзö – Оланпас):

1) кор тыр арлыдтöмъясöс казялöны юридическöй кывкутысьяслöн либö юридическöй кывкутысьöс артмöдтöг ас вылö уджалысь гражданалöн объектъяс вылын (местаясын, жыръясын), мый артыштöма сöмын сексуальнöй сяма тöвар вузалöм вылö, сур юан ресторанъясын, вина юан баръясын, сур юан баръясын, рюмочнöйясын, мукöд местаын, кöнi артыштöма вузавны сöмын алкоголя прöдукция, сур да сылöн подув вылын вöчöм юанторъяс, да мукöд местаын, кытчö волöм вöсна вермас лоны лёктор тыр арлыдтöмъяслöн дзоньвидзалунлы, налöн физическöй, интеллектуальнöй, психическöй, духовнöй да нравственнöй сöвмöмлы, - Оланпаслöн 42 статья серти;

2) кор тыр арлыдтöмъясöс казялöны войся кадö öтйöза местаясын, сы лыдын уличаын, стадионъясын, паркъясын, скверъясын, öтув вöдитчан транспорт средствоясын, юридическöй кывкутысьяслöн либö юридическöй кывкутысьöс артмöдöг ас вылö уджалысь гражданалöн объектъяс вылын (местаясын, жыръясын), мый артыштöма «Öтуввез» сетьöн могмöдöм вылö, а сiдзжö вузасян юкöнын да öтувъя сёян-юан местаясын (организацияясын либö пунктъясын) услугаяс збыльмöдöм вылö, гажöдöм, прöст кад коллялöм вылö, кöнi оланпас серти артыштöма торйöн вузавны алкоголя прöдукция, сур да сылöн подув вылын вöчöм юанторъяс, öтйöза мукöд местаын мам-батьтöг (найöс вежысь йöзтöг) либö тыр арлыдтöмъясöн участвуйтöмöн мероприятиеяс збыльмöдысь йöзтöг, - Оланпаслöн 42 статья серти.».

**2 статья.** Тайö Оланпасыс вынсялö сійöс официальнöя йöзöдан лунсянь дас лун бöрын.

Коми Республикаса Правительстволы примитны тайö Оланпас збыльмöдысь нормативнöй правовöй актъяс.

Коми Республикаса Юралысь В.А.Торлопов

Сыктывкар

2009 вося сентябр 30 лун

79-РЗ №

|  |
| --- |
|  |

Исп. Кузнецова Н.А., 6 235 пас